Плодовете на Духа - Beinsa.bg\nПлодовете на Духа\nНай-често използвани думи в беседата: любов, има, аз, може, човек, съм, казва, свят, хора, свиря, плод, път, тон, бог, слънце, време, живот, дух ,\nУтрини Слова , София, 24 Октомври 1943г., (Неделя) 5:00ч.\n[I. Посл. към Коринтяните, 13 гл.]\nВ 13 глава от I послание към Коринтяните се говори за плодовете на Духа.\nЛюбовта е плод на Духа. Всеки плод има смисъл, когато се яде. Следователно, и любовта се осмисля, когато се яде. Ако любовта не се яде, не принася никаква полза. Като изядеш един плод, той трябва да се асимилира, да проникне в кръвта, да даде добър резултат. Дето животът се развива правилно, там резултатите са добри.\nЧесто се говори за бита на един народ. Думата „бит" има две значения. Бият някого с тояга и казват, че тоя човек е бит. Говори се и за бита на някой народ. Под „бит" на народа се разбира сбор от неговите нрави и обичаи. Бит човек и бита на народа са две различни понятия. Боят плаши хората; в същност, от боя са излезли много блага. Не е страшен боят, но трябва да знаеш, как да биеш. И светлината бие, и въздухът бие, и водата бие, но боят на светлината е милване, боят на въздуха е милване. Понякога въздухът се гневи, и тогава не милва, но удря. Тогава къса листа, чупи клончета, изкоренява дървета. Ако светлината на слънцето те бие, радвай се, защото човек ще станеш. Едно се иска от човека: да разбира нещата правилно. Колкото и да се разбират нещата правилно, все има нещо неразбрано за човека. Ако се вгледате в религиозния живот на човека, и там ще намерите нещо неразбрано. Ако се вслушате в езика на детето, и там ще намерите нещо неразбрано. Малкото дете вижда запалената свещ, сочи с ръка към нея, говори нещо, но никой не го разбира. След това то туря пръста си в свещта и се опарва. Като се опари два-три пъти, майката го предпазва да не тури пак пръста си в свещта, като му казва „гъш". Чуе ли тая дума, то разбира вече значението й и не пипа свещта. И възрастните, като не разбират значението на думата „гъш" не се пазят от опарване. Не туряй пръста си там, дето не трябва. Любовта учи човека, де да пипа и де да не пипа. Хората отсега нататък трябва да се заемат с изучаването на любовта. За коя любов говоря? Не говоря за обикновената любов, която започва с много обещания, а с малко дела. Младият момък обещава на момата цял свят, а накрая и дрипи не й дава; той обещава на момата да се жертва за нея, но, като умре тя, казва: Всичко се свършва вече. След гроба няма живот, няма никакви задължения. Той гледа час по-скоро да я погребе, да си отиде, отдето е дошла. В първо време тя е божество за него; щом умре, става обикновено същество. Оня, когото заравят в земята, и остава там за дълго време, не е никакво божество. Той отива на оня свят да се пречисти. Както момъкът постъпва с момата, така и момата постъпва с момъка. След това всички хора говорят за добър живот.\nМнозина проповядват, че трябва да се живее добре, да бъдем добри, да се обичаме. Това не е проповед. Любовта трябва да я слушате, както слушате видния цигулар или певец на сцената. За любовта не се говори; колкото и да се говори за нея, все неразбрана остава. Какво ще разбереш за музиката, ако само се говори за нея? Ако слушаш музика, колкото и да не си музикален, все ще разбереш нещо. Остане ли само да слушаш, какво говорят за музиката, трябва да бъдеш много музикален, за да разбереш нещо. Само оня може да говори за музиката, който я носи в себе си. Той трябва да говори музикално, да взима тоновете вярно, и всяка дума да бъде на мястото си. Никакво двусмислие не се позволява в думите на говорителя. Всяка дума, изказана от него, трябва да има само едно значение. Ако някой каже, че е гладен, жаден, или болен, ние разбираме само едно нещо, Каже ли някой, че е здрав, добър, или силен, пак разбираме едно нещо. Кой човек е силен? Силен е най-умният, най-добрият човек. Силата е резултат на ума и на сърцето, т.е. на светлия ум и на доброто сърце.\nЧесто се говори за истината и за мъдростта. Никой не може да придобие истината, ако не разбира любовта; никой не може да придобие мъдростта, ако не разбира живота. Не можеш да разбереш светлината, ако нямаш свобода. Свободата е резултат на живота и на знанието. Животът не може да се прояви без свобода. И свободата не може да се прояви без живота. Значи, свободата е условие за проява на живота; и животът е условие за проява на свободата. Обаче, и като свободен, и като несвободен, ти ще живееш. Когато турят някого в затвор, свободен ли е? – Той не е свободен, но живее. И затворникът живее, и свободният живее. Разликата между двамата е само в това, че затворникът очаква времето, когато ще го пуснат на свобода. Смъртта е затвор, а животът – свобода. Най-лошият затвор в Битието е смъртта. – Кой може да избави човека от тоя затвор? – Животът.\n„Ако говоря с человечески и ангелски езици, а любов нямам, ще съм мед, що звънти, или кимвал, що дрънка. [– 1 ст.]. Ако съм най-доброто дърво в света, а плод нямам, нищо не съм. Ако съм най-хубавият хляб, а никой не ме яде, нищо не съм. Ако хората ме ядат, това показва, че съм хубав, доброкачествен хляб. Добротата на хляба не е в неговата външност, но в съдържанието му.\n„Ако имам пророчество и зная всичките тайни и всяко знание, и ако имам всичката вяра, щото и гори да премествам, а любов нямам, нищо не съм." [– 2 ст.]. Любовта се отличава от всички добродетели като пръв плод на Духа. Без любов никаква добродетел не може да се прояви.\n„И ако раздам всичкия си имот за прехрана на сиромасите, и ако предам тялото си на изгаряне, а любов нямам, нищо не се ползвам." [– 3 ст.]\n„Любовта дълготърпи" – търпението е първият плод на любовта. „Благосклонна е" – вторият плод. „Любовта не завижда" – третият плод. „Любовта не се превъзнася, не се гордее" – четвъртият плод.\n„А сега остават тези трите – вяра, надежда, любов, но най-голяма от тях е любовта." [– 13 ст.].\nМного се говори за любовта, но малко се прилага тя. Тая е причината, дето хората се отегчават от говоренето. Ако не искаш да се отегчаваш и да отегчаваш другите, не слушай да ти говорят едно и също нещо; и ти не говори едно и също нещо. Приемай и слушай само онова, от което имаш потреба. Яж, когато си гладен. За какъв глад се говори? Ние не разбираме само физическия глад. Може да си гладен за живот, но животът е разбран и осмислен само при любовта. Без любов животът няма смисъл, и без живот любовта няма смисъл. Като се проявява, животът изявява любовта. Някои се възмущават, че животът не протича, както те искат. Това е невъзможно. – Защо? – Те са още деца в разбирането си.\nСъбрали се керемидчия, градинар и жътвар и отишли заедно при Господа да молят за хубаво време. Керемидчията пожелал сухо време, да се сушат керемидите му; градинарят пожелал дъжд, да се напоят градините му; жътварят поискал ясно и топло време, да узрее житото му, по-скоро да го ожъне. Господ им отговорил: Вие искате едновременно три различни неща. Съгласете се помежду си, кое желание да задоволя първо и тогава елате повторно при мене. Ако времето е сухо, градинарят ще остане недоволен; ако е дъждовно, керемидчията ще роптае. Правилно разбиране е нужно на хората.\nКазвате, че искате да живеете в мир и съгласие. Не е лошо това, но условия са нужни за мирен живот. Не е лошо да вали дъжд, не е лошо сухото време, не е лошо и чистото ясно небе, но времето трябва да се сменя, а човек да е готов всеки момент да се ползва от него. Устойчивост, издържливост се иска от хората. Ако човек боледува, да знае, защо боледува; ако гладува, да знае, защо гладува. Как ще разбереш положението на болния, ако никога не си боледувал? Как ще разбереш състоянието на гладния, ако никога не си гладувал? Трябва някога да боледуваш, да знаеш, какво нещо е болест; трябва да гладуваш, за да познаваш глада; трябва да жадуваш, за да познаваш жаждата. Трябва да опиташ безпаричието, бедността, за да влизаш в положението на бедния и на страдащия. Докато е в утробата на майка си, детето е обвито в царска мантия, в тънко було. Щом се роди, свалят мантията му и го пущат голо в света. Докато е в утробата на майка си, детето е свързано с нея, тя го храни; щом излезе от утробата, отрязват пъпа му и скъсват външната връзка с майката. Тая връзка помага при дишането на детето. Като се скъса връзката, детето започва да диша само и заплаква.\nЩе кажете, че знаете, как се ражда детето, не е нужно да ви се говори. Много неща знае човек, но и много неща не знае. В ранната си възраст, когато се занимавах с музика, слушах видни музиканти, имах мнение за тях. Технически не разбирах всичко, но вътрешно разбирах музиката, виждах, къде е силен музикантът и какво му липсва. Като започнах да свиря, разбрах, какво, именно, липсва на музиканта. Разбрах, къде се крие мъчнотията в свиренето. Достатъчно беше някога да тегля само един лък, за да разбера, че нещо не ми се поддава. Друг път с едно теглене на лъка излиза нещо хубаво. Това показва, че и при свиренето има специално време, наречено музикално време. Изкуство е да знаеш, кога времето е музикално и тогава да свириш. Ако за мене времето не е музикално, аз ставам слушател, а други свирят; ако за мене времето е музикално, аз свиря, а другите ме слушат. Слушате някого да свири и казвате, че той има добър тон.\nКакво представя тонът? – Трептение. Трептението е форма, начин за изразяване на музиката, а не е тон. Под „тон" разбираме разумното начало в света. Тонът трябва да има първо посока на движение. Тая посока води към някакъв разумен център. – На кого ще свириш? – На някое разумно същество – на канара няма да свириш. Ще свириш на същество, което дава отзвук на твоето свирене. Тонът се нуждае от среда, през която да минава. Средата трябва да бъде чиста, спокойна, тиха. Добър проводник на тона е етерът. Тонът се нуждае още от чистота. Казвате, за някой музикант, че има чист тон. Чистият тон преодолява всички противоречия. Значи, основен, истински тон е тоя, който има посока на движение, среда и чистота. В духовно отношение, основният тон на живота е любовта. Без любов той не може да се произведе; без вяра тон не може да се произведе; и без надежда не може да се произведе тон. Трептенията на основния тон на любовта са много ситни, и през етера се разнасят по целия свят. Когато аз пея на земята, и най-малката звезда във вселената чува моята песен.\nЩе кажете, че това е теория. Не, това е факт. Под „звезда" разбирам всяко разумно, музикално същество. Няма музикално същество в света, което да не се вслушва във всеки тон, отдето и да иде той. Понякога ти си радостен, без да знаеш причината. Радостта ти се дължи на музиката, която възприемаш от слънцето. Някое същество от слънцето пее, а ти слушаш. Следователно, всяка радост е резултат на възприемането на хармонични тонове от пространството. Всяка скръб е резултат на възприемане на дисхармонични тонове от пространството. Дисхармонията дразни ухото, а дразненето причинява мъчение и скръб. Когато опитният капелмайстор махне с пръчицата си, дисонансът се превръща в хармония. Ние казваме тогава, че скръбта се е превърнала в радост. Да любиш един човек, това значи, да му пееш. Не можеш да обичаш човека, ако не му пееш. Това се забелязва навсякъде в живота. Проследете промяната, която става с някои упорити деца, когато пораснат и се влюбят. Момчето е било своенравно, мрачно, неотзивчиво, но щом се влюби, става весело, по цял ден пее. И момичето, като се влюби, става приветливо, услужливо, припява си, започва да се гизди, да мисли за своята външност.\nМнозина се запитват, дали в тяхното сърце има условия за любовта. Достатъчно е да драснете първата клечка кибрит и да опитате, може ли да се запали огънят на вашето сърце. Щом се запали огънят, никой не е в състояние да го угаси. Колкото майки и бащи са правили опити да изгасят огъня в сърцето на своите синове и дъщери, не са успявали. Не се опитвайте да гасите Божествения огън! Видите ли, че гори, оставете го да върви в своя път. Не се стремете да изгасите слънцето! Не се стремете да изгасите звездите! Това е огън, който нито се пали, нито се гаси. Той е най-приятният огън в света. – Заслужава ли даден човек моята любов? – Няма човек, нито живо същество в света, което да не заслужава да бъде обичано. – Грешен е тоя човек, не заслужава да бъде обичан. – И грешникът заслужава да се грее на Божието слънце. Слънчевата любов изпраща еднакво своята светлина и топлина на всички живи същества на земята. То грее и топли еднакво гълъба и змията, тигъра и овцата. За него няма достойни и недостойни същества.\nСъвременните хора трябва да се освободят от своите ограничени разбирания и морал. Лесно се казва, че тоя или оня човек е лош. Какво, в същност, е лошевината? Кой човек е лош? Лошевината не е външно качество. Лош ли е тоя, който обича да яде чесън? Устата му дълго време мирише на чесън. В приказките от „Хиляда и една нощ" се разказва за една царска дъщеря, в която се влюбил царският син, но по една малка причина не могли да се разберат и се разделили. Той обичал да яде чесън. Един ден, когато трябвало да се срещне с нея, той хапнал малко чесън, но миризмата на чесъна не могла да избегне от чувствителното обоняние на царската дъщеря, която органически не понасяла тая миризма. Възмутена от поведението на своя възлюбен, тя го изпъдила от дома си. – В кого е вината? – И в двамата. Царският син трябваше да знае, дали неговата възлюбена обича чесън, или не. Ако не обича, трябваше да се откаже от желанието си да яде чесън, особено когато се среща с нея. Тя казала: Не искам мъж, който не се съобразява с моите желания. И царската дъщеря трябваше да отстъпи, да претърпи първия път, докато дойде до едно разбирателство със своя възлюбен.\nХората, изобщо, не обичат нечистите работи. Добре е това, но те трябва да се пазят еднакво и от външната, и от вътрешната нечистота. Любовта не търпи никаква нечистота. Тази е причината, дето влюбените обичат да се мият и чистят; те се обличат хубаво, с чисти дрехи; пишат си писма на бяла или розова хартия, с красив почерк. Ще кажете, че това са глупави, младежки работи. Не е така, Цяла философия, цяла наука има в любовните писма на младите. Момъкът пише на момата: Ти си божество за мене. Откак те видях, цял свят се отвори пред очите ми. Живея с радост, с надежда за светло, велико бъдеще. Докато я обича, той разкрива сърцето си пред нея, и тя се радва, чувства се щастлива. Щом престанат да се обичат, светът се разрушава пред тях, и двамата стават нещастни.\nПитам: Какво ще стане с нас, ако Бог се оттегли или ни напусне? Слънцето, звездите, луната ще изгаснат; дърветата и цветята ще изчезнат пред очите ни; красотата на вселената ще изчезне; животът ни напълно ще се помрачи. Тъй щото, ние живеем, защото Бог е в нас. Ако Той се оттегли от нас, веднага ще дойдат нещастията и смъртта. Всесилен е Бог, в един момент може да разруши цялата вселена, но никога няма да направи това. Той никога няма да ни постави на ненужни страдания. Той има желание да ни учи, да разберем, защо живеем и защо е създаден света. Всичко, което Бог е създал, е ценно. Не се противете на Божествения порядък. Друг е въпросът, ако се натъквате на човешкия порядък. Дойдете ли до Божествения свят, там не се позволява да влезе човек с обувки, с немити ръце и крака, с нечисти дрехи. Ще измиете лицето, ръцете и краката си три пъти; ще облечете нови, чисти дрехи, ще обуете нови обувки и така ще влезете в Божествения свят. Ще внесете в ума си чисти, светли мисли, в сърцето си – чисти, благородни чувства и така ще влезете в Божествения свят. Когато хората изучат законите на тоя свят и заживеят по тия закони, светът ще се превърне на рай – никаква война няма да съществува. И тогава, като се помолите на Бога, Той веднага ще прекрати войната.\nДнес всички се питат, кой ще победи в сегашната война. Казвам: Майките и бащите ще победят. Ония милиони хора, които умряха на бойното поле, трябва да се преродят. Това ще направят майките и бащите, а не воюващите. Майките и бащите, братята и сестрите ще оправят света и ще освободят угнетените и нажалените. Трябва да се създаде ново поколение, нови синове и дъщери. Това ще направят всички майки и бащи: руските майки и бащи, английските майки и бащи, японските майки и бащи, германските майки и бащи – всички майки и бащи по лицето на земята. Те ще победят. С други думи казано: Божественото ще победи, то ще оправи света. Майката е символ на любовта, бащата– на мъдростта. Значи, любовта и мъдростта от една страна и истината – от друга страна ще победят света и ще го оправят. Това, което руши и разваля нещата, не е Божествено.\nСега се говори за правда в света. Какво струва правдата без любовта? Тя има отношение към живота дотолкова, доколкото любовта се изявява. Праведен е оня, който изявява любовта си в живота, т.е. който служи на Бога. Казано е в Писанието: „Да възлюбиш Господа Бога твоего с всичкия си ум, с всичкото си сърце, с всичката си душа и с всичката си сила." – Кой може да люби така? – Силният, здравият, умният и добрият човек. Той има любов в себе си. Каквато работа започне, може да я свърши. — Може ли да проповядва Словото Божие? — И това може, защото разполага с различни методи. Вместо да говори на хората, той може да свири. Да свириш с любов, разбирам проява на съзнателния живот. За тоя живот е потребна светлина, топлина, свобода и сила. Любовта е майка на тоя живот, мъдростта – негов баща, а истината – негова възпитателка.\nСъзнателният живот подразбира жертва, която почива на закона на даването. Какво ще даде на хората невежият? На какво ще ги научи? Как ще свири той, като не разбира това изкуство? Как ще оре, като не знае, какво нещо е орането? След всичко това, той се осмелява да каже, че изорал нивата си. Изорал я, благодарение на воловете и на ралото си. Воловете теглят, ралото прави браздите, а той казва, че сам изорал нивата си. Не се говори така. Друг казва: Аз мога да любя. Какво значи да любиш? Да любиш, това значи, да предаваш на ближния си благата, които си приел, така чисти, както са били. Носиш един плик от Господа до своя ближен, но искаш да знаеш, какво има в него. Отваряш плика и започваш да четеш. Това не се позволява. Само оня има право да чете писмото, който го праща. Следователно, ще го предадеш, без да се поддадеш на изкушение, и ще се радваш, че си изпълнил задачата си правилно. Тогава и двамата ще се радват: оня, който носи писмото, както и оня, който го получава. Не можеш да се радваш, ако слънцето не изгрява. Изгряващото слънце е писмото, което всеки ден се отваря и прочита от оня, който отива да го посреща. Като залязва, слънцето затваря писмото си и отива да се чете на друго място. Когато изгрява и залязва, слънцето разнася писмото по целия свят, да го четат всички, да видят, какво Бог е вложил в него. Всички блага идат от слънцето.\nМнозина не разбират Писанието и казват, че човек не трябва да се покланя на нищо. Покланянето подразбира влюбване. Не трябва ли човек да се влюбва? Все ще се влюби в нещо, все ще напише едно любовно писмо. Слънцето чете любовните писма на хората и ги носи по света, като казва: Ето любовта. Като грее, слънцето говори за любовта. И човек, както слънцето, трябва да изявява любовта, която е вложена в него. Като изявява любовта на своя ум, на своето сърце и на своята воля, човек трябва да знае, че изявява любовта на Оня, Който живее в него. Изявявайте Бога в себе си и не мислете, че няма подобни на вас. Подобни на тебе има много, но подобни на Бога няма. Естествено е да има подобни на тебе. – Защо? – Защото ти се оглеждаш в ближния си като в огледало. Ако се гледаш в едно огледало, ще видиш само един образ – само лицето си. Ако искаш да видиш гърба си, ще вземеш две огледала. Колкото повече огледала имаш, толкова повече образи ще получиш. Така ще се оглеждаш от всички страни. Който не разбира закона на отражението, казва, че едно огледало е достатъчно. Не е достатъчно едно огледало, най-малко две огледала са нужни: в едното ще видиш лицето си, в другото – гърба си. Когато стрижат косата на някого, пак употребяват две огледала. Остане ли само с едно огледало, трябва да се задоволи с това, което бръснарят каже. Щом и той вземе едно огледало в ръката си, ще види, как е остриган отзад. Не разчитай само на думите на бръснаря. Често неопитни момчета могат да те направят за смях. Разправяше ми един стар човек, как го остригало едно младо, неопитно момче. Взело ножиците и стригало, дето му попадне. Като се погледнал старият в огледалото, уплашил се: на места косата му била по-дълга, на места по-къса, а някъде, до кожата остригана. Момчето кълцало с ножиците, както му попаднало.\nКато наблюдавам проявите на любовта на сегашните хора, виждам, как се кълцат едни-други. Като не знаят да стрижат, те взимат ножиците и режат, както им попадне. Така те накълцват умовете и сърцата си – не знаят да стрижат. Като се научите да стрижете, тогава прилагайте изкуството си. Като се научите да говорите музикално, по любов, тогава говорете. Докато не сте научили едно изкуство, както трябва, не бързайте да се проявите. Аз разбирам добре музиката и, въпреки това, не пропущам случая да слушам видни музиканти и певци. Всеки музикант влага нещо особено в музиката, което заслужава да се чуе. Всяка певица има нещо особено в пеенето: една се отличава по своя тембър, друга – по мекия си и чист тон. Има певици, които влагат душата си в пеенето. Човек може да пее и да свири добре, ако се свърже с разумния свят. Той може да мисли и чувства правилно, ако се свърже с разумния свят. Като се свържеш с разумния свят, благата на живота протичат по естествен начин. Ако не можеш да направиш тая връзка, ще пренасяш благата на части, както носиш вода с кофи да поливаш градината си. Водата трябва сама да дохожда при тебе, да тече непреривно. Остане ли ти да я пренасяш от едно място на друго, това значи, да се натъкваш на мъчнотии и страдания.\nПлодовете на Духа са: Любов, радост, мир, дълготърпение, благост, кротост, въздържание. Радостта има отношение към ангелския свят, мирът – към човешкия свят, а дълготърпението – към животинския свят. Дълготърпението е слизане дълбоко в материята. Всички живи същества се нуждаят от благост, милосърдие, кротост, въздържание. Веднъж видях една змия, хванала една жаба. Тъкмо се готвеше да я глътне, аз се приближих до нея и мислено й казах: В мое присъствие не позволявам да стават престъпления. Ще пуснеш жабата и ще продължиш пътя си. Змията се опита да ми възрази, че дълго време дебнала жабата, не й се иска да я пусне, но най-после се съгласи – пусна жабата и се скри някъде между камъните. Ще кажете, че змията не може да говори. Аз говоря с духа, който е в змията, а не с нея. Змията е форма, в която се крие някакъв дух. Той разбра, че в мое присъствие не позволявам да се вършат престъпления. След мене той е свободен да прави, каквото иска.\nПървият плод на Духа е любовта. Хората са дошли едва до опаковката на любовта. Те са далеч от съдържанието на любовта – до Божията Любов. Христос казва: „Както ме е Отец възлюбил, така и аз ви възлюбих". Следователно, не можем да познаем любовта, докато не опитаме любовта на Бога към нас. Много блага е дал Бог на хората, много любов е излял към тях, но те още не са Го познали, поради което са недоволни от живота. Бог вижда това, търпи и чака времето, когато хората ще се пробудят. Бог е дълготърпелив и милостив. Той знае, че недоволството, мъчението, страданието са временни неща. Само любовта и радостта са вечни. Казано е в Писанието; „Ще изтрия сълзите им и няма да помена греховете им".\nСтарият свят заминава, нов свят се създава. Каквото става в света, е за добро. Посаждаш един орех, който след време се пропуква и от него израства ново, младо растение. Вятърът огъва клоните на младото дърво, снегът ги навежда към земята, докато един ден дървото заякне и устоява на всички несгоди и ветрове. Който яде от плодовете на тоя орех, трябва да благодари. Докато нашата любов не даде плод, както орехът, не можем да разберем Божията Любов. Христос казва: „Който ме яде, той има живот в себе си". Никой не може да яде Христа, но ще яде плодовете на Неговия живот. Следователно, давайте на хората от плодовете на своята мисъл, на своите чувства и постъпки, за да ви разбират. Само така ще се радвате на плодовете си, както и на плодовете на своите ближни.\nИзучавайте музиката, както аз съм я изучавал. Като изучавах музиката, намерих погрешките на музикантите, разбрах, де грешат. Питат ме, свиря ли Бах, Бетовен или Моцарт. Намирам, че не съм дошъл до тях. Свиря някакъв Бетовен или Бах, но мой Бетовен, мой Бах. Въпреки това, аз познавам класическата музика, зная, отде Бетовен е черпил своята музика. Аз се интересувам от истинския оригинал, а не от преводите, които музикантите са направили. Бетовен, Бах, Моцарт са направили сполучливи преводи. И аз свиря мои, оригинални работи; понякога правя преводи, по-близки или по-далечни от оригинала. Като работих върху музиката, намерих доста музикални времена, от които разбрах, дали свиря правилно, или не. Когато попадах точно на музикалното време, достатъчно беше да посвиря 10–15 минути, за да се оправи времето: облаците се разпръсваха, и небето ставаше чисто, ясно. Ако има голяма суша, пак свиря. Тогава небето се заоблачава, дохожда дъжд. Със свиренето си мога да примирявам хората. Ако не мога да примиря двама души, които се карат и бият, не съм свирил хубаво. Доброто свирене е в състояние да подобри нещата, да премахне мъчнотиите и противоречията в пътя на всеки човек.\nСъщият закон действа и в любовта. Някой казва: Аз обичам. Щом обичаш, всички противоречия в живота ти, временно поне трябва да престанат. Ако не изчезнат, ти не обичаш, както трябва. Обаче, има противоречия, които са необходими за развитието на твоя ум и на твоето сърце. Те са на мястото си. Да бъдеш кротък и да не вършиш никаква работа, това не е желателно. Каква работа ще свърши един слаб, хилав кон, на който ребрата се броят отдалеч? Кротък е тоя кон, не рита, но и работа не върши. За предпочитане е здравият кон, който рита, но върши работа, отколкото хилавият, който кротува и нищо не работи. Някои хора, като остаряват, стават кротки, добри, но нищо не работят. Това не е право. Старият трябва да работи. Че е стар, че не може вече да работи, това не го оправдава. Дядото казва: Когато бях млад, работих; сега ще почивам. Като млад си вършил доста пакости и глупости. Сега пък ще работиш, без да причиняваш на кого и да е пакости. На млади години си грешил, на стари години ще работиш и ще изправяш погрешките си. Това е правило, което забелязах и при свиренето. Когато взимах някой тон неправилно, другите музиканти свиреха добре, чисто. Ако някой от тях грешеше, аз свирех правилно. Дълго време упражнявах ухото си в слушане, докато схванах това съотношение между хората. Те едни-други се коригират. Като научих законите на музиката, и аз свирих добре, и другите музиканти свираха добре. Така се създаде оркестърът – всички свирихме заедно. Когато капелмайсторът дирижираше, все се намираше някой да греши. Щом отсъстваше капелмайсторът, никой не грешеше. – Защо никой не грешеше? – Нямаше кой да поправи погрешката. И да греши някой, погрешката минаваше незабелязано.\nМного хора се отегчават от живота на земята, искат да отидат в другия свят. Те не знаят, че и там ще работят. Ще ги поставят в оркестър и ще изискват от тях да свирят без погрешки – там оркестрантите свирят без капелмайстор. Там никой не се занимава с погрешкитв на другите – не искат да се петнят. И аз не обичам да се занимавам с погрешките на хората, да не петня ума и сърцето си. Погрешките са кал, която се чисти мъчно. Докато има капелмайстори, всякога ще има противоречия и погрешки. Бог е допуснал противоречията, за да се изправят хората. Погрешките се изправят само на земята. Ето защо, когато някой ангел иска да изправи някоя своя погрешка, слиза на земята в човешка форма. Щом изправи погрешката си, отново се връща на небето и заема мястото си между ангелите. Много ангели има на земята, дошли да изправят погрешките си. И вие сте дошли на земята да изправите погрешките си и да се научите да мислите, да чувствате и да постъпвате правилно. Само така човек ще оцени благата, които Бог му е дал. Велико нещо е да срещнеш човек, който цени благата, защото и той сам е благо за другите. Като любиш човека, и той ще те люби. Тогава неговото благо е твое, и твоето благо е негово.\nКакво представя любовта? Тя е пробен камък; тя е ключ, който отваря всички затворени врати. Прилагайте любовта като потик на своя ум и на своето сърце. Любовта е първият плод на духа. Когато соковете на тоя плод, проникнат във вашия ум и вашето сърце, вие ще се освободите от противоречията на живота. Казано е в Писанието: „Дето е Духът, там е свободата". Казано е още, че истината освобождава човека. Истината е врата, през която Духът минава и носи свободата. Казано е: „Ще изпрати Бог Духа си". Когато Духът влезе във вас, ще роди първо любовта. Щом приемем любовта, като плод на Духа, и ние ще се храним с нея, и окръжаващите ще се хранят.\nСега аз прочетох 13 гл. от I. Послание към Коринтяните, а вие прочетете 5 гл. от посланието към Галатяните, за плодовее на Духа. Работете съзнателно върху себе си, без да се самоосъждате. Ако направите една погрешка, радвайте се. Като я изправите, радвайте се два пъти повече. Самоосъждането не е Божествено качество. Понякога причината за погрешките е вън от човека. Някой иска да каже нещо на приятеля си, който е далеч от него. За да се чуе гласът му, той трябва да вика, защото външната среда е шумна. Като вика много, гласът излиза нехармоничен. А във всяка дисхармония има някаква погрешка, нещо фалшиво. Кой е виновен за тая погрешка: оня, който говори, или шумът във външната среда? Големият шум се дължи на грубата среда. Ти викаш, кряскаш, за да те чуят и, ако никой не те чуе, ставаш нервен, гневиш се. После се извиняваш, че си нервен.\nКакво нещо е нервността? Кога е нервен човек? – Когато има да плаща дългове, а няма с какво да ги плати. Бръкне в джоба си, нищо не намира. Богатият бръкне в джоба си и веднага вади, колкото му трябват. И бедният, и богатият не са на прав път. Те не трябва да чакат последния момент да си платят дълга, но два-три дена преди срока да отидат при своя кредитор и да се изплатят. Не чакайте кредитора да ви търси, но вие идете при него да оправите сметките си. Ако си беден и не можеш да платиш дълга си, помоли се на кредитора да отложи плащането. Той ще чуе молбата ти, но ти трябва да бъдеш внимателен, да не го караш да те търси в дома ти и да се връща назад празен. Законът е същ и при изправяне на погрешките. Като направиш една погрешка към някого, не чакай тоя човек да дойде при тебе, тогава да се извиниш, но ти го намери, иди в дома му и там се извини. Като видя Бог, че хората не искат да се изправят, не са готови да обърнат погледа си към Него и да искат извинение, изпрати своя Единороден Син на земята, да им покаже пътя за примиряване. Хората могат да се примирят само чрез любовта, те могат да се спасят само чрез любовта – друг път няма. Без любов нищо не се постига.\nКазано е: „Ако не ядете плътта ми и не пиете кръвта ми, нямате живот в себе си". Всеки трябва да се храни от плодовете на любовта. Само така ще се създаде нова вселена. Само така ще се придобие вечен живот.\n„Това е живот вечен, да позная Тебе Единнаго, Истиннаго Бога и Христа, Когото си изпратил".\n3-то Утринно Слово от Учителя, държано на 24 октомври, 1943 г., 5 ч.с. София – Изгрев.\nЩе прочета 13. глава от Първото послание към коринтяните.\nАз наричам - това е плодът на духа, когато говорите за радостта, търпението, любовта. В дадения случай любовта е плод на духа. Вие мислите, че любовта всичко върши. Бог е любов, любовта изтича, тя е плод на духа. Плодът сам по себе си, ако го изядеш, ползва, ако не го изядеш, не ползва. Някой път вие казвате: "Любете." Ако любовта ви не се яде, тя не принася нищо. Любовта трябва да я изядеш. Буквално ядене трябва да разбирате. Какво значи "бит"? Има две значения. Значи бит с тояга, бит значи положението на един народ, битът му. Вие се плашите от боя. Единственото благо в света е боят. От боя са излезли много блага. Трябва да знаеш как да биеш. Боят на светлината е милване, боят на въздуха е милване. По някой път, като се разгневи, разкъсва листа, някой ПЪТ удря те, не те гали. Казва: "Разбра ли кой те би?" Ако те бие слънцето, човек ще станеш.\nСега да дойдем до разбирането. Във всички религии има нещо неразбрано. Децата, които се раждат, говорят на незнаен език. Ти не разбираш, даваш cu ухото. На някое дете майката казва: "Гъш." Запалят свещта, току изведнъж иска да опита какво е с пръста. Тя казва: "Гъш." То, като се опари два-три пъти, като му каже майката гъш, то вече знае. Като каже гъш, знае, че е опарване. Като опитаме, знаем какво е гъш. Не трябва да тургаш пръста там, дето не трябва.\nСега тепърва има да учите за любовта. Тази любов, за която говорите, тя е с много дълги вълни, много широко пространство взема. Обикновената любов не е много музикална, започва с много обещания, свършва с никакви. Най-първо ти обещават целия свят, после дрипи ти не дават. Най-първо казва, че те обича, всичко жертва. След като умреш, гледат по-скоро от къщи да те извадят и да те заровят. Казва: "Да си върви, откъдето е дошъл." Най-първо казва: "Ти си божество за мене." Умре това божество, казва: "По-скоро да си иде, отдето е дошъл. Иска по-скоро да те заровят. Значи не е божество. Този, който отива в земята, не е никакво божество. То отива за почистване. Да имаме ясни понятия.\nНякой нещо проповядва - да бъдем добри. То не е проповед. Трябва да бъдеш добър. Любовта трябва да я слушате, както цигуларят, който свири на сцената. Не да ви разправят за любовта. Колкото и да ви разправят, тя остава непонятна. Както музиката можеш само да я слушаш. Ако човек ти разправя за музиката, какво ще разбереш? Ако гласът е музикален, докъде ще схванеш. Някой път музикално не говорим. Често, ако обърнете внимание, каквото и да е вашето състояние, изведнъж човек говори грубо, трябва вярно да вземеш тона. После не трябва да употребявате думите двусмислено. Като кажеш една дума, да има едно значение. Кажеш "глад, жажда". Или като кажеш "жаден съм", какво разбираш? Едно нещо разбираш. Гладен съм, едно нещо разбираш. Болен съм, здрав съм, умен съм, добър съм, силен съм, слаб съм - имат едно значение.\nСега мислите ли, силните хора както разбират, силата е право? Когато се говори за сила, ако човек не е най-умен, най-добър, той не може да бъде и най-си- лен. Силата е резултат на ума и на добротата. Говорите за истината. Истината вие не може да разберете, ако не разбирате любовта. Не можете да разберете мъдростта, ако не разбирате живота. Не можете да разберете светлината, ако не разбирате свободата. Свободата е резултат на живота. Ние разбираме, че животът не може без свобода да се прояви. И обратното е вярно - свободата не може да се прояви без живота. Свободата е едно условие за живота, животът е важен. Ако остане да живееш, когато си свободен, ти не си разбрал. Дали си свободен, или не си, ти ще живееш. Когато затворят един човек в затвора, свободен ли е? Не, но живее. Значи като няма свобода, ще умре ли? Този човек извоюва своята свобода в затвора. Един човек, като умре, е затворен. Смъртта е затвор. Най-лошият затвор, който съществува в битието, то е смъртта. Животът може да те избави от този затвор.\nТа казвам, сега във вас трябва да се внесат тия добродетели. Ако нямаш Божия дух, любовта не може да се прояви. Любовта е плод.\n"Ако говоря с човечески и ангелски езици, а любов нямам, ще съм мед, що звънти, или кимвал, що дрънка." Ако съм най-доброто дърво в света, а плод не раждам, нищо не съм. Ако съм най-добрият пресен хляб, а никой не иска да ме яде, нищо не съм. Ако ме ядат, показва, че съм хубав хляб. Не важи външната хубост на хляба. Добротата на хляба е съдържанието. Ако имам пророчества и зная всичките тайни и всяко знание и ако имам всичката вяра, щото и гори да премествам, а любов нямам, нищо не съм. Любовта се отличава, понеже е първият плод на духа. Всичките други добродетели без любовта не може да се проявят. Най-първо трябва да се яви любовта. Любовта е търпелива, любовта е милостива. "И ако раздам всичкия си имот за прехрана на сиромасите, и ако предам тялото си на изгаряне, а любов нямам, нищо не се ползвам. Любовта дълго търпи." Плод е търпението на любовта.\nБлагосклонна е - вторият плод. Любовта не завижда - третият плод. Любовта не се превъзнася - четвъртият плод. (Учителят дочете до края главата.) А любовта, вярата и надеждата, това са плодовете на духа. Що е любовта? Първият плод на духа, но мощното нещо в света, туй, което е храна, от което излиза животът.\n"Запали се огънят"\n"А плодът на духа е любов, радост, мир, дълго- търпение, милосърдие, вяра, кротост, въздържание. По някой път човек се отегчава, когато му разправят едно и също нещо. Най-първо човек трябва да има една потреба. Ти може да ядеш само когато си гладен. Казвам, за да разбираме живота, любовта трябва да присъства. Без живота любовта е непонятна. Животът в своите проявления изявява любовта. Често ние се възмущаваме защо животът не протече, както ние мислим. Ние сме още деца в нашите разсъждения. Има един анекдот.\nСъбрали се градинарите, тези, които правят керемиди, тухли, жетвари. Отишли при Господа да искат Божиите блага. Керемидчиите искали сухо време, градинарите искали дъжд, да поливат градините, жетварите искали ясно и топло време, да узрее житото. Господ им казал: "Идете, съгласете се. Вие искате три неща различни едновременно. Кому да уго- дя. Ако дам дъжд, не съответства на желанията на другите хора.\nТа по някой път ние искаме да живеем в мир и съгласие. Ти искаш дъжд. Не че е лошо да искаш дъжд, нито е лошо да искаш сухо време. Не е лошо, добро е. Не всякога трябва дъжд, не всякога трябва сухо време, не всякога трябва топло време. Трябва една малка устойчивост в нас.\nНаскоро дойде една млада сестра, доста напреднала, но боледува. Защо боледува? Рекох й: ти боледуваш, да знаеш какво е болест, да участваш в болестта. Като дойдат при тебе другите хора, да знаеш какво е страдание. Другояче няма да знаеш. Трябва да погладуваш, да знаеш какво нещо е гладът. Да пожадуваш, да знаеш какво нещо е жаждата. Трябва да опиташ какво е безпаричието. Трябва да опиташ какво нещо е гол, бос. Не е лошо да бъдеш гол, трябва да знаеш. Всичките хора голи се раждат. В утробата на майка си всеки е облечен с царска мантия, много тънка мантия, було, царско було. След като се роди човек на земята, изпъждат го, вземат му мантията. То имало връзка с майката, само отрежат връзката, завържат пъпа. По-напред хич не режеха пъпа, като се роди, режат пъпа. Майката няма да го храни. Щом ви отрежат пъпа, вие започвате да кряскате. Ще ви отрежат пъпа, щом се родите. Щом си в утробата на майка ти и ти отрежат пъпа, лошо. Щом се родиш и не ти отрежат пъпа, лоша е работата.\nОставете се от тия възгледи. Като се родиш, тази връзка се отрязва. Връзката е чрез устата, чрез дишането. Ще пееш. Казвате: "Аз това го зная." В ранните години, когато се занимавах с музика, слушах видни музиканти, които свирят. Вътрешно тогава разбирах от музика, но технически не разбирах. Виждах някъде - цигуларят свири много хубаво, виждах, че някъде му липсва нещо. Къде е, не го зная. Исках да зная. Като започнах да свиря, разбрах къде е мъчнотията в свиренето. Някой път като взема инструмента да свиря, още като тегля лъка, нещо ме дразни. Къде е, не го зная. Някой път още като взема лъка, нещо хубаво има. Разбрах, че има музикално време. Някой път е музикално времето. Сега всичкото е да знаеш кога е музикалното време, всичко може да направиш. Някой път свириш, когато не е музикално времето. Щом не е музикално, ще чакаш. Или другояче казано, немузикално е времето. Когато времето е немузикално, аз съм слушател, музикантите ще свирят. Когато времето за тях не е музикално, аз ще свиря, за мене е музикално. Когато времето за тях е музикално, аз ще слушам, те ще свирят. Когато съм публика, разбрах, че трябва да слушам, няма какво да свиря. Свири той, чака и аз да свиря. Той ще ми даде нещо да разбера от музика. После слушам, казват - тон има. Какво нещо е тон? Попитайте най-добрия цигулар какво нещо е тон. Трептения. Трептенията не е тон. Трептенията са форма, начин. Какво нещо е тонът? Тонът, това е разумното в света. В тона има три качества. Този тон, преди да се яви, е в статическо състояние, не се мърда. Значи най-първо трябва да има посока на движението - едно от качествата. Правилното движение е към някакъв разумен център. Ако свириш на някоя канара, ще свириш на разумно същество, че отглас да има от туй разумното същество. Превозните средства на тона - второто качество е, че трябва да има условия. Средата трябва да бъде чиста. Една развълнувана среда никога не може да даде един чист тон. Запример през въздуха не може да се предават трептенията от тук в Лондон или Петербург, или Берлин или Америка, понеже въздушното пространство е развълнувано, тоновете се унищожават. Затуй един тон може да се предаде само чрез етера, едно вещество, което е много чисто. Предават се тоновете.\nТонът трябва да има посока. Едно разумно желание в тебе после трябва да има чистота, трябва да бъдеш силен, да приемаш всичките противоречия в даден случай и да ги преодолееш. Казваш: "Тон." За да дадеш музикален тон на нещата, трябва да имаш разумен център, към който да отиваш. Трябва да имаш най-добрите условия, чиста среда и готовност на всичките разумни любовни жертви. То е основният тон. Три неща. Тия три неща в религиозно отношение - това е любовта Ти без любов тон не може да произведеш. Без вяра тон не може да произведеш и без надежда тон не може да произведеш. Значи трептенията на любовта, на тона на любовта са най-дребните, отиват нанякъде по целия свят. Когато аз пея тук, до последната звезда там, във вселената, се чува този тон. Ще кажете: "Как?" Теория. Дали е така? Под думата "звезда" разбирам разумно същество. Туй, което пея, отива до всички разумни същества. Не до слънцето, но до ония разумни същества, които са музикални. Моментално слушат, където и да са. Дали са на месечината, дали са на слънцето, всички слушат. Някой път вие слушате нещо, много ви е приятно. Някой издал тон. Някое същество може да е на слънцето, пее. Ти приемаш неговите трептения, радостен си. Що е скръб? Някое същество сега се учи да пее. Като достигнат тия трептения до ухото, дразнят те. То е скръб. Нашата скръб са музикални дисонанси. Този дисонанс капелмайсторът ще каже да го поправиш и веднага скръбта ви ще се превърне в радост, дисонансите ще се превърнат в хармония.\nДа любиш един човек, трябва да му пееш. Ти не може да обичаш човека, ако не пееш. Туй е вярно. Аз съм забелязал. Някои плачливи деца - момчета и момичета, аз съм изследвал работите, най първо тия деца са своенравни, особени деца, не са лоши. Когато момчето дойде, че го засегне любовта, започне да тананика. Момата, като я засегне любовта, пее. След туй идат забрадки, замазвания, веждите гласи, някой път някое перце ще тури, ще се огледа в огледалото. Що е огледалото? То не е лошо нещо, то е чиста етерна среда. Казва дали има условия за любовта. Първата клечка ще драсне, запалено е сърцето. Този огън вече не се гаси. Всичките майки, които се опитали да изгасят любовта на своите синове и дъщери, цялото семейство е унищожавало. Оставете да горят. Не се опитвайте да гасите този Божествен огън, оставете го да гори. Не се старайте да угасите слънцето, не се старайте да угасите звездите, нека си горят. Има един огън, който е хубав да гори. Често вие, като дойдете, казвате: "Той не заслужава любовта." Не говорете така. Грешници. И грешниците заслужават да ги грее Божието слънце. В слънцето има една любов, която грее и не прави разлика. И на малките бръмбарчета, на тигри, на змии, достойни, недостойни - за всички грее, не прави никаква разлика.\nНай-първо искам да се освободите от оня морал, който вие сте създали. "Той е лош човек." Оставете това. Що е лошевина? Така се вижда. Има една приказка в "Хиляда и една нощ." Една царска дъщеря мразела чесъна, единственото нещо, което мразела. Иде един царски син, който искал да се ожени за нея. Случило се, че той обичал чесън. Жени се. За да има вдъхновение, изял половин скилидка чесън. Като дошъл и го помирисала, тя заповядала да го набият. Де е слабостта? И в двамата има погрешка. Този, който обичал чесън, трябваше да знае дали и тя обича чесън. Ако тя не обича, да се откаже. Тя ако обичаше, той трябваше да се откаже. Понеже той служи на своето желание да яде чесън, тя казва: "Такъв младоженец, който яде чесън, не го искам."\nНие някой път се възмущаваме против нечистотата. Аз изхождам от туй положение. Ние, хората, като дойдем в съприкосновение с любовта, чесъна го мразим. Който опитва любовта, не иска да му замирише на чесън. Любовта не търпи нечистотия. Тебе са ти неприятни нечисти работи. Влюбените хора учат. Момата три-четири пъти измие лицето, ръцете, тялото ще измие, краката ще измие, обущата ги лъсне, кърпата на момата, кърпичката е турена чиста, хубава, дeceт пъти се оглежда в огледалото. Те са естетични работи. Ние казваме: "Глупавите млади." Не само това. Забелязал съм, пишат си писма. Аз ви говоря за неща реални. Казвате: "Глупави са писмата." Цяла философия. Аз съм чел любовни писма, цяла философия. Тепърва има да учите тия любовни писма. "Ти си - казва - едно божество заради мене." Какво е туй божество? Едно божество създало цяла една вселена. "Откак ви видях, аз съм щастлив. В този свят като живея, радвам се. Ти за мене си божество, ти създаде този свят." Един ден, като престане да го обича, това божество се оттегли, светът се разруши и тя стане нещастна.\nАко Господ се оттегли, оттегли се вселената, слънцето загасне, месечината загасне, дърветата - всичко изчезне, какво ще бъде нашето положение. Ние живеем, понеже Бог се проявява. Ако той се оттегли, веднага ще дойдат нещастията в света. Сега имаме обратно вярване. Въпреки нашето неразбиране що е грях. В света има едно неразбиране. Бог, който е всесилен, не може да унищожи вселената, да ни накара ние да страдаме. В него има всичкото желание да ни покаже, че създал света за нас, ние трябва да се учим. Всичко, което е вложено, то е ценно. Всичко, каквото Бог е вложил, то е ценно. Никога не заставайте против Божествения порядък. Дойдете до човешкия порядък, то е друг въпрос. Дойдете до Божия рай, измийте ръцете, лицето, изуйте обущата си. В този Божествен свят ще влезете боси, не обути с обуща. Три пъти ще си измиете краката с вода. Ще измиеш ума си с най- хубавите мисли, чисти мисли, чисти желания.\nКазвам, ако ние бихме изучили Божествения свят, този свят сега можехме да го пресъздадем. Ако вие всички бяхте запознати с него, може да се прекрати войната сега. Защо? Ако всички хора бяха готови да послушат и да служат на Бога, ще кажа една дума, ще се прекрати войната, ще престанат да вършат престъпления.\nКой ще победи? Майките и бащите ще победят. Тези милиони хора, които ги убиха, трябва да се преродят. Онези, които воюват, нищо не могат да направят. Казват - воюващите ще освободят света. Майките и бащите, братята и сестрите ще освободят света. Тези умрелите хора трябва да се родят, да им се дадат тела. Трябва да се създаде ново поколение. Казва: "Кой ще победи?" Сега нямате тази идея. Кой ще победи, германците ли? Германските майки и бащи, руските майки и бащи, английските майки и бащи, американските майки и баща, японските майки и бащи, навсякъде бащите и майките ще победят. Вие искате победа. Няма победа без майки и бащи. Бащата и майката ще победят. Ще любиш. Бащата и майката ще победят, понеже те създават света. Туй, което създава света, то е Божественото. Туй, което го разрушава, то не е Божествено. Да имате представа за нещата.\nКазвате: "Аз съм праведен човек." Ако сте праведен, и аз съм праведен. По-праведен човек от мене няма. Какво струва моята правда? Аз считам живота толкоз, колкото мога да дам от любовта си на хората. Или другояче казано, дотолкоз, доколкото може да служа на Бога, да го обичам и той да започне с любовта си към Бога, с ума си, със сърцето си, с душата си, с духа си, любов към Бога. Там е турена всичката сила. И това не е по принуждение.\nКазваме - ти трябва да любиш. Какво разбирате под думата "трябва"? Под думата "трябва" има няколко елемента. Ти трябва да бъдеш здрав, силен човек. Най-първо ти трябва да имаш нещо придобито. После трябва да бъдеш силен, да носиш известен товар. После, каквото посадиш, трябва да израсте. Най-първо, трябва като кажа, то е до мене, аз човека може ли да го направя. Когато дойде някой при мене, иска да му проповядвам. Имам метод за проповядване. Казвам: "Ела да ти посвиря. И ти нямаш работа, и аз днес нямам работа." Щом имам работа, не свиря.\nПод думата "любов" разбирайте проявление на съзнателния живот. Този живот, за да се прояви, тъй както ти искаш, нему му е потребна светлина, потребна му е свобода, или казано на Божествен език, родения живот. Любовта, която е разбрала живота като майка, мъдростта като негова възпитателка, и истината е възпитателка. Те се грижат за този живот. Това е живот вечен, да позная тебе, единаго и истиннаго Бога.\nКазвам, дотолкова, доколкото жертваме от туй, което имаме, то е любов. Когато говорим за жертвата, казваме да дадем. Какво ще дадеш? Ако си невежа, нямаш никакво знание. Какво ще научиш хората? Може да вземеш цигулката да свириш. Нищо не знаеш да свириш. Какъв концерт ще дадеш? Или ще идеш да ореш на нивата, не знаеш, ще натракаш. Не е лесна работа да ореш. Аз съм се опитвал да ора. Ходил съм да видя какво нещо е орането. Орачът казва: "Много добре орах." Аз нищо не му казвам. На себе си казвам: "Много добре ора благодарение на воловете, които теглиха, благодарение на ралото, ти го държиш на опашката. Искаш да ореш нивата. Ние държим само опашката на ралото. Воловете теглят ралото, правят тия бразди. Да бъдем справедливи. В любовта голям дял вземат тия рогатите, желязото, дървото. Благодарение, че теглят, ние извършваме работа. По някои път казваме - той не знае да люби.\nКакво значи да любиш. Да предадеш Божиите блага някому така чисто, че да не ги опетниш. Да не отвориш плика. Един плик любовен носиш от Господа. Ти любопитстваш, отлепяш плика, прочиташ писмото, и пак го залепяш. Такива работи не бива да стават. Щом идеш да предадеш любовното писмо на Бога, като види, че ти си го предал, ще каже: "Постой, аз ще ти го прочета." Той сам ще ти го прочете. Ти нямаш право да го четеш, той сам ще го прочете. Ти имаш една голяма радост. Когато вие се радвате, то е на който вие сте предали този плик. Той се радва и ти чувстваш радостта. Не можеш да бъдеш радостен, ако слънцето не изгрява. Изгряващото слънце е отворено писмо. Слънцето всеки ден отваря плика си и чете на хората. Дванадесет часа чете писмото, вечерно време затвори писмото и иде на друго място да чете. Като се върти около земята, чете писмото, което Господ от хиляди и милиони години е вложил в него и се разправя на хората. Тия подаръци, цветя, плодове, дървета, реки, ветрове и т.н. - това са все работи, които дойдоха от слънцето. Вятърът дойде по причина на любовта на слънцето.\nСега онези, които не разбират, Писанието казва да се не преклониш. Поклонението е възлюбване. Да се не преклоним. Слънцето, като чете любовните писма, ще отговаря. Каквото Господ е вложил в него, то го чете за любовта. Казва: "Виж каква е Божията любов." Слънцето говори за Божията любов. Слънцето като грее, трябва да виждаме Божията любов, която се изявява. Ние като четем писмата, трябва да изявим Божията любов. Всеки един от нас трябва да изяви любовта, която Бог е вложил - любовта на своя ум, която Бог е вложил, любовта на своето сърце, което Бог е вложил, любовта на своята душа, която Бог е вложил. Трябва да изявим онова, което Бог е изявил. Не да се покажем какви сме ние, да искаме другите хора да кажат, че като нас няма други. Няма други като Бога, като нас има мнозина. Като мене мнозина има, като вас мнозина има, като Бога няма. Не е лошо, че като мене мнозина има. Защо да има мнозина? Имате простия пример. Вземете десет огледала, които се отразяват. Пуснете светлината, ще имате десет отражения. В тия огледала ще се видиш отвсякъде, ще видиш гърба си отзад, отпред. Като имаш само едно огледало, не може да видиш гърба. Ако искаш да видиш гърба си, трябва да имаш две огледала, ако искаш да се видиш по-добре, трябва да имаш четири, пет, шест, седем огледала. Който не знае да разсъждава, казва - едно огледало е достатъчно. Само за лицето едно огледало, за гърба трябва друго огледало. Гледам тия, които се подстригват. Говоря ви нещо, което съм гледал, не ми влиза в работа. Стриже го някой, той казва: "Дай ми огледало." Оглежда се с две огледала. Казва: "Не се отразява хубаво." Гледа, вижда, че не е хубаво остриган с двете огледала. Ако има само едно огледало, каквото му каже онзи, който го стриже. Една от най-смешните картини, които съм виждал, беше във Варненско с един стар човек. Отива старият и казва на едно младо момче на петнадесет- шестнадесет-седемнадесет години: "Знаеш ли да стри- жеш?" "Зная." Старият човек сяда да го стриже. Като му накълцал косата, станал за смях. Като се огледал човекът на огледалото, казва: "То е модно така да се стриже." Накълцана косата, някъде по-дълга, някъде по-къса.\nАз да ви кажа. Гледам, любовта така сте накълцали. Като Учите някого на любов, така го накълцате ума и сърцето. Не знаете да стрижете, повикайте някого, който знае. Като се научите да стрижете, тогава стрижете. Като се научите да говорите по любов, тогава говорете. Като не сте се научили, учете се от другите. Този предмет трябва да се учи. Аз, който съм толкоз даровит, знаете, колко музиканти съм слушал. Всеки човек има особен начин. Музиката много добре разбирам, но съм слушал, интересувам се. Някоя мома пее, по гласа, гледам тембъра, лицето гледам, откъде излиза тази мекота. Някъде яснота има. Слушам други, няма яснота в гласа. Нечисти са тоновете без любов. Аз се домогнах до едно нещо. Всякога зная ще мога ли да свиря. Щом съм се опитал да свиря някой път, виждам ще мога ли да свиря. Ако се свържа с моя слънчев възел, чудесии може да направя.\nВ мисълта е същият закон. Ако ти не се свържеш с разумния свят, нищо не може да направиш. В музикатa може дa станеш певец, ако се свържеш с разумния свят. Музиката е разумен свят. Мисълта е разумен свят. Добрите чувства са разумен свят. Добрите постъпки са разумен свят. Щом се свържеш с разумния свят, всичките богатства, които съществуват, текат по естествен път. Ако не се свържеш, да пренасяш, както пренасяте вода с тенекии. Ако става с тенекии да поливаш градината, то е мъчно. Водата сама трябва да иде.\nПророците казват: "Червее, Якове, не бой се." Аз веднъж видях една змия, хванала една жаба, цяла я гълта. Казвам й: "Ако мене не беше видяла, можеше да глътнеш жабата, но сега ще я пуснеш. Ще пуснеш жабата. - Казвам: - Ако не пуснеш жабата, тогава свободата, която ти имаш, и аз ще приложа свободата. Ако ме слушаш, ще я пуснеш, друг път може да я хванеш. Сега ще пуснеш тази жаба заради мене. Ако не ме обичаш, аз ще ти покажа какво нещо е обичането." Казва: "Колко време чаках, докато я хвана. Хайде, ще я пусна." Не че това е езикът на змията. Този дух, който е в змията, с него се разговарям. Змията е само една форма. Казвам: "Ще пуснеш тази жаба. Господ я създаде. Аз като те срещнах, ще пуснеш жабата да живее, както иска. Аз ще ти пратя друга жаба. Аз имам доста изпечени жаби."\nСега има една любов в живота, която е опаковка. Вие досега сте се занимавали с подвързията на любовта, с опаковката, не сте дошли до Божествената любов. Христос казва: "Както ме е Отец възлюбил, така и аз ви възлюбих." Докато ние не опитаме Божията любов, ние не познаваме любовта. Всички тия същества, на които Бог е дал толкова изобилно своите блага, те са недоволни, карат се. Той ги гледа и той трябва да търпи, да поправя всичко, да задоволи всичките тия хора. Знаеш колко голямо е търпението на Бога. Много голямо е. Казва: "Той е дълготърпелив. Ще се случат някои работи, които са неприятни. Много временни са страданията. Страданията, недоволствата са мимолетни в света. Туй, което сме опитали, любовта, благата, хубавите работи са вечни. Страданието е мимолетно.\nПисанието казва: "Бог ще обърше всичките сълзи и ще отвори очите." Нов свят създава, старото всичко ще премине, понеже то е принесло своята полза. Каквото е станало в света, то е за добро. Посаждат ореха разцепи се черупката, разпадне се, израсне орехът. Този орех расте. Огъват го ветровете, снеговете, несгодите на живота. Този орех е родил плодове. Всеки, който ял от този орех, изпраща една хубава мисъл.\nКазвам, докато нашата любов не даде плод, ние не може да разберем. Когато хората започнат да възприемат нашите мисли, да ги прилагат, тогава ние ще започнем да се радваме. Христос казва: "Който ме яде, той има живот." Христа не може да ядеш, формата не може да ядеш, плода. Той казва: "Думите, които аз ви говоря, учението, което проповядвам, то е Божествено учение, то дава плод."\nОт хиляди години вие имате изпитания, имате едно понятие за любовта. Аз, когато изучавах метафизиката, намерих погрешката на музикантите. Не свири някой, зная. Някой път ме питат: "Свириш ли Бах?" Не го свиря, голяма работа е Бах. "Свириш ли Бетовен?" Не го свиря, голяма работа е. Аз свиря Бетовен, но то ще бъде мой Бетовен. Казва: "Моцарт?" Рекох, и него не свиря. Класиците тепърва ги изуча-\nВам. Аз разбирам тази, класическата музика оттам, отдето Бетовен е вземал. Не искам превода на Бетовен. Мене не ме интересуват преводите на Бетовен. Не че не ме интересуват, но не ме интересуват преводите на Бах, не ме интересуват преводите на Моцарт. Те са оригинали. Там, дето Бетовен е превел, е хубаво. Погрешката е погрешка. Някой път свиря мои работи. Казвам, не е според оригинала. Всичките хора любим. Оригиналът не е. Любиш. Какво е любовта? Това не е свирене. Да намеря едно правило, кога свиря правилно и кога не свиря правилно. Дойдох до едно заключение, кога съществува погрешка. Като изучавах музиката основно, намерих музикални времена. Кое е музикалното време? Как ще зная дали съм дошъл до него? Някой път свиря, облачно е времето. Като свиря пет-десет минути, уясни се бремето. Хората нямат дъжд, пак засвиря, дойде дъждът. Някой път свиря, не иде. Когато свиря хубаво, дъждът иде. Когато свиря хубаво, дъждът не иде, времето се оправя. Някой път някои се скарали, не ходя да ги примирявам. Като засвиря, примиря ги. Скарат се, скубят си косите. Като свиря, примирят се. Щом свиря и хората се бият, казвам - не съм свирил хубаво. Когато хората престанат да се бият, тогава съм свирил хубаво. Хубаво си приказват, хубаво съм свирил. Щом свиря и те приказват зле, не съм свирил хубаво.\nВ любовта същият закон е. Казва: "Аз обичам." Щом обичаме, всичките противоречия временно трябва да престанат. Ако не престанат, има противоречия, които са полезни за нашия ум, полезни за нашето сърце, полезни за нашата душа. Има противоречия, които спъват мислите ни. Сега, както вие разбирате, вие разбирате човек да бъде кротичък, смирен. Аз нямам туй разбиране. Аз не искам едно халаше за образец за светия. Един кон халаше, четат му се ребрата, едва себе си носи. Като го впрегнеш в каруцата, какво ще носи? Един кон, който рита, но тегли, от него човек може да стане, енергия има. Онзи светията, той е нежен, механическо състояние.\nНякой път, хората като остаряват, стават подобри. Аз не разбирам стари хора, които казват: "Не работим." На стари години трябва да работим. Тогава човек е за работа. Дядото на стари години казва - като дете си правил доста глупости, цапал си. Сега ще пишеш, ще работиш хубаво. Вземете и проучвайте поред. Аз не искам да се съдите. По някой път в музиката разбрах едно нещо. Там, дето свирих криво, дето вземах фалшив тон, някои други музиканти са свирили много добре. Намерих, когато аз свиря зле, другите свирят добре. Зарадвах се, че като направих погрешка, другите се възползваха, те изведнъж ме коригираха. Аз като направя погрешка, те свирят добре, поправят ме, коригират ме. Те свирят хубаво, казват: "Така се свири." Аз, като свиря, чувам те как свирят. Виждам, моят тон е хубав, виждам, че той мръднал пръста си малко микроскопически, ръката си, някакси трябва да го нагоди, за да излезе тонът. Дълго време трябваше да слушам, като направят погрешка, туря дясното ухо, лявото ухо. Някой път аз свиря хубаво, те свирят криво. Не се възмущавам, казвам, погрешка. Като научих законите на музиката, аз засвирих, те засвириха, станахме оркестър. Най-първо гледах, в оркестъра имаше капелмайстор, удряше палката. Като се научиха да свирят, гледам, и без капелмайстор. Като има капелмайстор, позволяват се погрешки, понеже се поправят. Щом няма капелмайстор, не се позволяват погрешки. Докато е капелмайсторът, може да направиш погрешки. Щом няма капелмайстор, не може да направиш погрешка. Като има капелмайстор, тoii ще поправи погрешките. Като няма капелмайстор, няма кой да поправи погрешките.\nИскате да идете в другия свят. Там свирят без капелмайстор. Никой няма да коригира мислите - защо мислиш, никой няма да коригира чувствата - защо чувстваш. Тия същества не искат да се петнят. Аз не искам да се занимавам с погрешките на хората, защото петня ума си, не искам да се занимавам с погрешките на хората, защото петня сърцето си. Не искам да се занимавам с онова лошото, защото петня себе си. То е кал. Тук, на земята, докато има капелмайстор, противоречия има, Бог ги е допуснал.\nКогато Господ иска да изправи някой ангел, праща го на земята. Направи някоя погрешка, която никой не знае, прати го на земята. Като я поправи, връща се пак горе, пак е ангел. Доста ангели има, които правят погрешки. Вие сте от тези ангели, да си поправяте погрешките. Защо дойдохте? Да се научите да мислите хубаво. Да се научите да чувствате хубаво и да се научите да постъпвате хубаво. Да оценявате благата, които Бог е дал в света. Знаеш ли колко хубаво нещо, като видиш един човек, какво благо е за тебе? Срещаш един човек, какво благо е? Всеки човек е едно благо, той носи едно благо. Ако ти го обичаш, ако го любиш, неговото благо е твое благо и твоето благо е негово благо.\nЛюбовта е пробният ключ, с който се отварят всички затворени врати в света. Що е любовта? Пробният ключ, с който се отваря всичко. Казвам, приложете любовта като един подтик на вашия ум. Този плод на духа, като дойде, като дойдат неговите сокове до вашия ум, до вашата душа, вие ще се освободите от противоречията, които сега съществуват в живота.\nПисанието казва: "Дето е духът, там е свободата." Казвате, истината. Истината е форма на духа. Истината е врата, през която духът минава и влиза в свободата. Та казва - ще изпрати Бог духа си, духа на любовта. Щом влезе Божественият дух в нас, първият плод, който ще роди, е любовта. Духът е дал един плод, от който ние може да се храним, и окръжаващите около нас, и те ще се хранят.\nПрочетох сега 13. глава от Първото послание към коринтяните. Вие прочетете петата глава от Посланието към Галатяните, плодовете на духа. Освободете се, свободни да бъдете. Радвайте се на вашите погрешки. Радвайте се, като направите погрешка, два пъти се радвайте, като изправите погрешката. Никой да се не осъжда. Осъждането не е Божествено. Ако имаш един приятел и му говориш, дето има голям крясък навън, няма да може да те чуе. Не е погрешката в тебе, във външната среда е. Ако беше тихо, спокойно, речта ти щеше да бъде предадена много добре. Понеже е голям шумът, не може да се предаде. Трябва да викаш, речта излиза дисхармонична. Някой път голям шум има, ние сме груби, за да ни чуят. Казва: "Ти не ме ли чу. Веднъж ти казах." Кипнеш. След туй ще се извиниш, че си нервен. Какво нещо е нервността? Когато си сиромах, искаш да плащаш дългове, кипнеш. Когато си богат, бръкнеш в джоба. И двата начина не са верни. Когато има да даваш, какво трябва да правиш? Не чакай онзи, който има да взема от тебе пари, да дойде да ти иска. Ти иди три деня по-рано, върни му ги. "Имам всичкото добро желание, в утеснение съм." Ти чакаш той да дойде. Освен че този човек дал назаем, ти го караш от сто километра да дойде, да си губи времето и после да се връща назад. То е губене на време. Ти иди при него.\nНаправиш една погрешка, законът е същият, ти се извиниш. Казваш: "Нека дойде той, като дойде при мене, аз ще му се извиня." Там е нашата погрешка. Бог, като види, че хората не искат да се поправят, не може да идат в небето, да искат извинение, изпрати своя син на земята да им покаже пътя. Може да се примирят. Примирение само с любовта става. Без любов ни примирение, ни спасение става в света. Човек без плода на духа, любовта, нищо не може да постигне. Казва: "Ако не ядете плътта ми и не пиете кръвта ми, нямате живот вечен." От плода на любовта всеки трябва да се храни. По този начин ще се създаде нова вселена.\n"Това е живот вечен, да позная тебе, единаго, ис- тиннаго Бога, и Христа, когото си проводил"\n24 октомври 1943 г., неделя, 5 часа


Добре дошли в истинското удоволствие - Престиж Делукс Хотел Аквапарк Клуб! - Списание Пудриера\nДобре дошли в истинското удоволствие - Престиж Делукс Хотел Аквапарк Клуб!\nЛятото наближава и е време да си изберем подходящо място за почивка. Напълно реновираният Престиж Делукс Хотел Аквапарк Клуб в Златни пясъци ви очаква с много изненади.\nЧетиризвездният комплекс ще ви обгърне с елегантна атмосфера, козметични и спа услуги. В допълнение, собственият аквапарк ще ви накара да се забавлявате като малки деца. Плажната ивица главната алея са на една ръка разстояние без това да нарушава спокойствието и комфорта на гостите. Можете да избирате между 7 делукс суитс, 137 двойни делукс стаи и 8 двойни комфорт стаи.\nДвата външни басейна разполагат с хавлии, чадъри и шезлонги, които може да използвате без доплащане. В близост е и барът, от където може да вземете освежаващ коктейл в горещите летни дни.\nСпа центърът е изпълнен с естествена светлина и разполага с отоплен вътрешен басейн с температура на водата от 30 градуса, джакузи, фитнес и сауна. Отпуснете тялото си с релаксиращ масаж и се пригответе за вечерта като посетите козметичното студио и фризьорския салон.\nЗабавленията са гарантирани както за малки, така и за големи. Водните атракциони са напълно безплатни са гостите на хотела и са гаранция за едно страхотно лято. Открити и закрити водни пързалки, два басейна, фонтани, приказни герои – както се казва, за всекиго по нещо. Всички гости на Престиж Делукс Хотел Аквапарк Клуб имат ексклузивен достъп до услугите и удобствата на съседния клубен хотел – Престиж Хотел и Аквапарк.\nПрофесионално обучени аниматори са подготвили интересни и занимателни игри за най-малките гости на хотела. Обгърнатият от зеленина детски център разполага с надуваем батут, люлки, пързалки, катерушки и какво ли още не. За децата има дори специален бар, който предлага разнообразие от лакомства.\nДруги услуги и удобства\nЗаявете своята ол инклузив резервация тук. Ол инклузив ресторантът разполага с 280 места, в целия комплекс има още а ла карт ресторант, сладкарница и лоби бар. Гостите на хотела полазват още и охраняем паркинг и интернет.\nДруги статии от категория Интересно :\nФондацията за жени на AVON набира стипендианти за глобална учебна програма за борба срещу рака на гърдата\nСпециалисти от цял свят ще се запознаят с иновации, с които могат да подобрят лечението на болестта ...\nСестрите Уейвърли са известни с чудната си градина и необикновеното ябълково дърво. Ала сега за ...\n"Грозното пате" най-после се превръща в красив лебед\nЕто че, дългоочакваният миг настъпи! Премиерата на мюзикъла за деца и възрастни "Грозното п...\nРоман по култовата компютърна игра Assassin's Creed: Unity 1789: Величественият Париж е в зората ...


Съдът постанови Алексей Петров да бъде арестуван - България - Дневник\nСъдът постанови Алексей Петров да бъде арестуван\n20:35, 03 май 12 , 8036\nАлексей Петров беше изведен с белезници от съдебната зала, след като днес Софийския градски съд му наложи мярка "задържане под стража". Обвинението настоя за ареста с мотива, че е въздействал на свидетелите в съдебния процес.\nКъсно снощи лансираният като "ключов" свидетел по делото Пламен Устинов разказа, че три дни по-рано се е видял случайно с Петров в Тетевенско. По думите на Устинов бившият съветник в ДАНС го увещавал да се откаже от показанията си. Това била третата подобна среща, в която подсъдимият искал от свидетеля да се оттегли от делото.\nУстинов обясни още, че веднага след ареста на Петров при него се явявали различни хора, които са опитвали да го мотивират финансово, за да не дава показания\nПреди да разкаже тази история, Устинов, който е бил служител в НСО, заяви под клетва в съда, че през 2006 г. Петров му е възложил да организира убийството на бизнесмена Васил Божков. По думите на Устинов Петров искал от него и физическото отстраняване на Гриша Ганчев и Валентин Шотев. Последният също е свидетел по делото "Октопод".\nПламен Устинов е свидетел и по делото срещу групата за отвличания "Наглите". И в този процес той заяви пред съда, че Алексей Петров му е поръчал убийството на Гриша Ганчев.\nВ момента съдът размишлява по искането на прокуратурата за задържането на Петров.\nОсновният свидетел по "Октопод" бил предупреден, че му се готви атентат\nАлексей Петров влезе в болницата на затвора\nАлексей Петров може да бъде разследван по две нови дела\nЗащитата на Алексей Петров поиска отвод на съдиите по делото "Октопод"\n09:21, 20 май 22 / България 0\n06:41, 20 май 22 / Политика 102\nAlarmstufe Rot 20:40, 03 май 12 / Неутрално\nМда, днес е кошмарен ден за българската организирана престъпност.\njetchev 20:42, 03 май 12 / Неутрално\nбраво хубав ден за България


Google Find My Device вече може да открива изгубени смартфон и във вътрешността на сгради | Digital.bg\nGoogle Find My Device вече може да открива изгубени смартфон и във вътрешността на сгради\nАко ви се е случвало да забравите или изгубите смартфон с Android вероятно поне веднъж сте тествали възможностите на приложението Find My Device. Това е най-удобния и лесен начин да локализирате устройството, когато не сте сигурни къде се намира. Предвидени възможности да видите смартфона на картата, но също да го накарате да звъни с максимална степен на звука, а също да го заключите или изтриете данните в него от разстояние. Find My Device позволява да видите състоянието на батерията и мрежата.\nНовата версия на мобилното приложение предлага още една много интересна функция, която ще подобри значително възможностите му. Въпросният ъпдейт позволява на Find My Device да използва вътрешни карти и така да локализира устройството във вътрешността на сгради. По този начин ще има как да намерите на картата изгубен смартфон, дори ако е в търговски център, летище, общинска сграда и др. Досега тази функция бе едно от най-желаните подобрения в мобилното приложение, съобщава AndroidPolice.\nИмайте предвид, че заради спецификата на различните сгради може в някои случаи да изпивате проблеми с локацията и GPS сигнала. Въпреки това Google ще продължат да подобряват възможностите на функцията и да я направят по-прецизна, когато става въпрос за вътрешността на големи обекти. Другото подобрение в новата версия на Google Find My Device е поддръжката за работни профили. Актуализацията също така отстранява и някои досегашни проблеми в работата на мобилното приложение.\nOще от Digital: Девет начина да открием изгубен или откраднат Android смартфон\nGoogle Find My Device • мобилни приложения • смартфони


Читателски коментари — за „Световната конспирация“ от Никола М. Николов — Моята библиотека\n(за „Световната конспирация“ от Никола М. Николов)\n1. acutebujo (23 август 2013 в 18:12), оценка: 5 от 6\nКогато я четох много ми хареса. Накара ме да прогледна. Сега като я чета ми изглежда нищо особено, но все пак е добро четиво, което трябва да се прочете в ранна възраст, е, не много ранна иначе няма да го разбереш, и не трябва да се спира с тази книга, а да се чете още, иначе има вероятност да останеш с погрешна преценка за релност.\n3. анонимен (1 април 2017 в 02:12)\nможе ли да ми предложите и други такива книги\n2. deni (17 май 2014 в 12:42)\nХареса ми. Има логика в много от нещата които прочетох. Единствено останах леко обьркана, когато авторьт цитира наследството на стария Ротшилд, написано преди няколко века. Откьде е разбрал сьдьржанието когато това завещание е тайно.\n4. бинокъл (5 май 2017 в 18:11)\nИнфлацията на Германия след първата светавна е до 1925 година, и до Хитлеровият период има златен период, с БВП по голямо от всички европейски държави. Николов пише: „Тази страшна инфлация довежда и Хитлер на власт. Народът, изпаднал в много тежко положение, търси някакво спасение. Хитлер, един от кандидатите за властта, обещава, че ще спре веднага инфлацията и че ще се справи с репарациите, наложени от Версайския договор.“


Писмо от Пеню Киров до Учителя, №91\nгр. Бургас, 3 април 1905 г.\nКакто вече Ви е известно, аз от 21-и февруарий съм свободен от работата, която занимавах189. Не съм обаче свободен от борбата със себе си, която е изпъкнала след десетгодишния ми радостен, невинен живот от ухапване на сливенската змия190, за което и до днес още се трупат на душата ми безброй грешки.\nПланът, който мислех да наредя за един тих живот, като накупя и гледам добитъци, не излезе тъй, както предполагах, защото аз не помислях даже, че ще ми се възпрепятства, а камо ли и да не ми дават място за яхър. Опитът обаче доказа самата истина.\nКакто и да е, съпругата ми взе моята страна, но с това не се свърши планът ми. Днес биволицата, която притежавам, наскоро простина и без малко щеше да умре, но Господ ми я изново подари, така щото и оттук разбирам, че не е този пътят, който трябва да пътувам.\nЗаради това ще дойда на самия въпрос, като предварително моля извинение за това занимание с мене, защото и без това доста тягост сме станали. Според съобщението Ви на Д-ра, който с писмото си от 11-и миналия [месец] ми явява, че Вий ми препоръчвате три неща: търпение, послушание и непоколебима вяра. При това с никакви неща да не помрачавам ума си и да следвам начертания път Отгоре, без никакво колебание.\nСега, търпението в мен е чакание. Послушанието – за да мога да бъда спокоен – подчинявам на разума. Но за да мога да ходя по начертания път Отгоре, аз ми се помрачава умът от мисълта, че без дадена сила Свише нищо не мога. И тук стои спънката.\nЗаради това, тъй както се намирам, нищо още не съм почнал да работя от страх да не сбъркам нещо. Макар че изново около 10 пъти бях канен от дядо ми за същата работа, а така и за друга. Даже и при Тодор бе се отворила една работа, на която по-преди бях, но не направих никаква стъпка все по същите причини.\nДо днес обаче Господ нищо не ми е турил в ума да работя, освен за написвание проповедите, които проповядвах из България. Обаче мисля, че без Вашето намесвание надали ще бъдат пълни.\nПрочее, тъй както стоят работите, ако е Волята Божия, а така също и волята на Вашето умозрение, моля явете ми съветите си. Понеже като днес помня казаните Ви думи лятос, на няколко пъти, в няколко форми във вид на натяквание, че всички человеци заради тяхното желание на това и онова, за да си го добият, стават роби на света. Или всеки става роб на желанията си. Това бе казал, когато аз бях решил да остана при дядо ми. Тогава при всичко, че аз Ви бях разбрал най-добре, преструвах се на щур, щото нямаше какво да правя, понеже думите Ви бяха истина, а аз [бях] слаб.\nЗасега ние тука сме всички добре с живота и здравето си, но болни откъм духовното здраве. Г-н Бъчваров бе тука преди няколко време и доста добре прекарахме няколко вечери. Понарадвах му се, но струва ми се, че има скрито нещо в неговата душа.\nПриеми искрения ми братски поздрав, а така също поздрав и от Тодора. Поздрави добрите г-н Гумнеров и госпожа му.\nТвой верен още Господу: П. Киров\n189 Работата му е била комисионер при бащата на съпругата му Ерифили и неговия съдружник. През 1909 г. Пеню Киров вече е съдружник само с бащата на Ерифили – Анастас Георгиев.\n190 Както се разбира от отговора на П. Дънов, става дума за инцидента в Сливен, който се случва в кръжока през януари 1904 г. В сънищата на П. Киров често присъства змията като символ на злото.


Франсис Корнегей: Върхът на айсберга - Вестник Утро\nФрансис Корнегей: Върхът на айсберга\nСвят\t| От: БГНЕС | 4 май 2014, 08:48\t| коментара\nВ потока от мнения и коментари за събитията в Украйна на фона на противопоставянето между Русия и Запад двама актьори остават незабележими – ООН и БРИКС. Да подчертаем, че в това обединение влиза самата Русия.\nКризата с Украйна може да окаже съществено въздействие на тези две структури с оглед на геополитическия характер на конфронтацията. Особено интересни са както преките, така и косвените последици за БРИКС. Съмненията относно укрепването на БРИКС като геополитическа сила съществуваха и преди, а събитията в Украйна и Крим само ги засилиха.\nБРИКС е ревизионистка платформа, в рамките на която се прокарват идеи за реформа на глобалното икономическо управление. Ако се отчете съставът на групата, геополитическият й подтекст е очевиден. Затова в световната общественост възникнаха определени очаквания. Но противоречията вътре в БРИКС са толкова сериозни и болезнени, че превръщането на групата в реална политическа сила е малко вероятно. Много е показателно решението на Китай да се въздържи при гласуването на резолюцията на Съвета за сигурност на ООН за Украйна, на която Русия наложи вето, както и сдържаната и неангажираща реакция на другите членове на БРИКС (реакцията на Китай съответства напълно на неговата "политиката на сдържаност").\nС други думи БРИКС като колективна платформа дава на "петорката" свобода да маневрира в преследването на стратегическите цели в съответствие с националните интереси – макар че това усложнява съществуването на групата. При това БРИКС като икономически полусъюз не е способен да се сплоти в случай на геополитически конфликт. Украинската криза ясно демонстрира това.\nНе е изключено при затягането на финансовите санкции срещу Русия да се очертаят и пределите на банковия механизъм на БРИКС. Ако обаче БРИКС бъде разглобен на геополитически компоненти в северна Евразия, ще бъде открита твърде интересна динамика, по-специално в дипломатическите контакти в триъгълника Русия-Индия-Китай (РИК).\nПо закона на диалектиката при махането на Русия от Г-8 и втвърдяване на Г-7, увеличава се вероятността, че поне тактически Русия, Индия и Китай могат да разиграят картата на тристранна интеграция вътре в БРИКС. По инициатива на Москва това може да бъде отговорът срещу мобилизацията на Запада, насочена към изолиране на Русия в международен план. Индия и Китай (както Бразилия и ЮАР) няма да отидат към изолиране на Москва.\nВ същото време реакцията на Китай и Индия на предложението на Русия ще бъде подчинена на прагматични съображения – да използват за своя изгода напрежението в руско-американските отношения, доколкото двете държави се стремят към сближаване както с Москва, така и с Вашингтон.\nАзиатските гиганти вероятно ще се опитат да побързат, докато се задълбочава кризата в Украйна. Русия има голям стимул да създаде по-тясно сътрудничество с двете страни в енергийния сектор. Това важи най-вече за оста Пекин-Москва, където нещата се запънаха в цената на транспортирания газ в Китай. Сега обаче положението може да се промени.\nТова ще доведе до нарастване на взаимните инвестиции в промишления и енергийния сектори между Русия и Индия, а също между Русия и Китай. В резултата независимо от по-нататъшните отношения на Москва със САЩ и Европа, в рамките на БРИКС ще се появи северно-евроазиатска интеграционна основа. В този случай съпротивата срещу затягането на антируските санкции може да накара и Запада, и Русия да отидат на определен компромис.\nШест урока от кризата в Украйна\nУкраинската криза ярко демонстрира линиите на разлома по границите на формиращия многополюсен ред, а също погрешните стъпки на съперничещите си лагери, които го изграждат. Регулирането на конфликта между Москва и Запада около съдбата на Украйна може да стане ендшпил на Студената война, която на практика така и не е завършила. В момента се оформят поне шест извода от възобновилата се конфронтация между Изтока и Запада (в предишното политическо схващане).\nПърво, кризата в Украйна и анексията на Крим показаха, че Студената война, която мислихме, че е приключила, всъщност се е намирала в ремисия. Триумфът на Запада начело със САЩ и обединението на Германия на фона на краха на Варшавския договор и разпада на Съветския съюз попречиха да се стигне до по-дългосрочно регулиране на голямата конфронтация. НАТО не се разформирована, а на мястото на НАТО и на Варшавския договор не възникна нова единна архитектура на мира и сигурността.\nПоляризацията вътре Украйна (една част за ЕС, друга за Русия) отразяваше замразените, но не и разрешените проблеми от времето на Студената война. Това е вторият извод.\nСпоразумението между ЕС и Киев за асоциирано членство на Украйна и подписаният от Путин закон за присъединяването на Крим закрепван разделението на региона. Така ние стигаме до третия извод: борбата за геополитическото прегрупиране в междудържавните отношения в Евразия ще въздейства на трансформирането на световния ред.\nВ центъра на протичащите събития е съдбата на Руската федерация, затова президентът Владимир Путин проявява такава агресивност в своите гамбити. Налага му се да координира подкрепата за режима на Башар Асад в Сирия, защото силите на джихада заплашват да нанесат ответен удар в мюсюлманските райони на Северен Кавказ, поставяйки под въпрос стабилността на Русия.\nТук трябва да се добави изтеглянето на САЩ и НАТО от Афганистан, към което Русия се отнася нееднозначно. Ако талибаните вземат властта в Кабул с подкрепата на Пакистан, това ще засили геополитическата експанзия на ислямския фундаментализъм в Централна Азия или до руските граници.\nПлюс това не бива да се изключва сближаването на САЩ и Евросъюза с Иран като последица от споразумението по иранската ядрена програма. Отношенията между Москва и Техеран ще станат нееднозначни, ако се отчете изострянето на конкуренцията на енергийния пазар, което ще е изгодно за Европа, тъй като ще й помогне да отслаби зависимостта си от руския газ и нефт. Да не говорим за задаващото се на хоризонта навлизане на Америка на пазара като голям трансатлантически износител на енергоресурси. Тези варианти Путин може да отчете при ответните стъпки на Москва, които биха затруднили преговорите за ядреното бъдеще на Иран, ако Западът засили икономическия си натиск срещу Русия.\nАко се вземат пред вид всичките тези фактори, украинската криза напълно се вписва в геополитическата матрица на руското разбиране за сегашните заплахи: отзвукът от гражданската война в Сирия, нестабилността в Афганистан след изтеглянето на войските на САЩ и НАТО, нормализацията на отношенията с Иран и по-активната му роля в геополитическата икономика на Евразия. Това дали и как Путин ще преодолее това минно поле, до голяма степен ще определи успеха или провала на проекта му за възстановяването на традиционния имперски статут на Русия в Евразия и ще го отърве от натрапващата се идея за "катастрофалния" разпад на СССР.\nОттук и четвъртият извод: статута на велика сила от гледна тока на Русия означава запазването на регионалната й хегемония в близката чужбина. То ще осигури буферите на стратегическата дълбочина, гарантиращи защитата от проникването на американското глобално превъзходство в руската "сфера на влияние" чрез разширяването на НАТО. Недалновидното изявление на американския вицепрезидент Джо Байдън за липсата на "сфери на влияние" удари десетката и само потвърди представата на Путин за лицемерието на Америка и Запада. И тъй като някои смятат целия свят за американска сфера на влияние, изявлението на Байдън носеше дъх на триумф, с който Русия не желае да се примири, тъй като според нея Студената война би трябвало да завърши иначе.\nПредложенията на Москва за архитектурата на сигурността след Студената война, включваща сътрудничество между НАТО и Организацията на договора за колективна безопасност (ОДКБ), бяха пренебрегнати, макар необходимостта да се сподели отговорността за стабилността в Евразия чрез подобна система отдавна да бе назряла. За да бъде системата надеждна, тя едва ли би трябвало да бъде изграждана на базата на натовското доминиране, особено като се отчете нежеланието на европейците да се охарчват заради военния потенциал и на НАТО.\nБремето на отговорността легна върху плещите на САЩ, въпреки че Германия може да осъзнае отговорността си и да отдели повече пари на фона на значителното съкращаване на военните разходи от страна на Вашингтон. По такъв начин кризата около Украйна е последица от западното високомерие. В продължение на десетилетия Русия се чувстваше унизена. Затова на фона на глобалното доминиране на Запада начело със САЩ Путин предпочете връщането към биполярността.\nТук възниква още един проблем: на Москва ще й се наложи да си поели властта с Пекин, доколкото Китай започва да оспорва доминирането на Русия в Евразия. Путин не иска да свири втора цигулка в отношенията с Вашингтон или Пекин, макар че тясното руско-китайско стратегическо партньорство позволи създаването на Шанхайската организация за сътрудничества (ШОС). Именно затова консолидацията на Евроазиатския съюз е жизнена важна за плана му по възстановяване статута на Русия.\nСледва петият извод: глобалната тенденция по създаване на регионални интеграционни общности и геополитическата конкуренция съдействат за формирането на друга многополярна архитектура.\nПодобно на Германия, която започна да играе главна роля в ЕС, опитвайки се да не допусне разпада му .и в същото време да го изведе на ново наднационално равнище, така и Путин има свой интеграционен проект. Той се стреми към стратегическа автономия между ЕС и ШОС, където доминира Китай. И тук ние стигаме до шестия извод. Русия иска да съхрани статута на регионална държава в условията на променящата се конфигурация на глобалния ред, в която се отразява регионализацията на многополярността.\nНов подем на ООН?\nВъпреки конфронтацията между Русия и Запада заради Украйна, общата картина в Евразия и съседните региони на Близкия изток и Югозападна Азия говори повече за съвпадение, отколкото за разминаване на интересите между Москва, от една страна, и Вашингтон и Брюксел – от друга.\nНо конфронтацията заради анексията на Крим може да бъде превъзмогната, ако генералният секретар на ООН Бан Ки Мун излезе с дългосрочна посредническа мисия с участието на Германия, за да започне диалог между Белия дом и Кремъл. Първо трябва да спадне градусът на конфликта, а после да се съдейства за прокарването на нова архитектура на сигурността в Евразия – да се организира съвместна работа на НАТО, ОДКБ, ШОС под егидата на Съвета за сигурност на ООН. По такъв начин ще се реализира идеята на Франклин Рузвелт, който смяташе, че ООН трябва да се гради върху триумвирата САЩ, Русия и Китай, който би гарантирал световния ред.\nСиметричността на противопоставянето между Вашингтон/Брюксел и Москва идеално подхожда ООН да влезе в ролята на посредник за гарантирането на мира и сигурността в момент, когато САЩ и НАТО приключват мисията си в Афганистан. Заради острата необходимост да бъде спряна гражданската война в Сирия, посредническата роля на ООН ще позволи да се възроди статута й на арбитър в глобалната система за сигурност и дори да открие път към реформирането на Съвета за сигурност в хода на регулирането на взаимно обвързаните регионални проблеми в Евразия.\nЕдна среща за евроазиатската сигурност по егидата на Секретариата на ООН, свикана заради изтеглянето на войските на САЩ и НАТО от Афганистан, ще помогне вниманието на Русия, САЩ и ЕС да бъде превключено на по-значими регионални проблеми. Към тази работа може да бъдат привлечени Китай и Индия.\nЕдна от възможните последици е "финландизацията" на Украйна (не е изключено също на Грузия и Молдова). Това ще позволи да бъдат създадени буфери на стратегическата дълбочина около Русия и окончателно да се приключи със Студената война, с което ще се укрепи цялостната система на глобално управление. Трябва да бъде фиксиран и официалният отказ от експанзията на НАТО в близката чужбина на Русия в рамките на всеобхватен пакт за ненападение, защитаващ съседните държави в сферата на руското влияние.\nАнгажиментът за мониторинга по спазването на пакта може да бъде поет от Организацията за сигурност и сътрудничество в Европа (ОССЕ).\nПодобен сценарий, задействан от Секретариата на ООН и подкрепен от Общото събрание, трябва да бъде одобрен от Съвета за сигурност на ООН. На този процес не би противоречало и включването на 5-те постоянни страни-членки за реформирането на Съвета за сигурност, за да стане работата му по-прозрачна. Кулминацията на този процес може да стане връщането на Русия в Г-8, където тя по същество е мост между Г-7 и страните от БРИКС (Бразилия, Русия, Индия, Китай, Южна Африка).\nКой знае, възможно е от този вариант в крайна сметка да спечелят всички – това ще бъде задействан от ООН преход към постзападен многополярен ред. За Америка подобен амбициозен сценарий ще означава не само разрешаване на кризата около Украйна като ендшпил на Студената война, но и в по-широк смисъл гарантиране на мира и сигурността в Евразия сред изтеглянето на САЩ и НАТО от Афганистан. Ще се наложи сближаване между САЩ и Иран, а също мирно регулиране между Израел и Палестина.\nВ тази логика се вписва и умората на американското общество от ролята на "самотния рейнджър", която са поели САЩ (или на световен полицай) в момент, когато основната борба за власт се разгръща между небелия електорат на Демократическата партия и невъзприемчивия към промени, намаляващия, по все така влиятелен бял, реакционен електорат на радикалното крило в Републиканската партия.\nДа наречем това политическа гражданска война за "сплотяване на нацията", породена от демилитаризирането на продължаващото глобално доминиране на Америка. Това може да действа като механизъм на противовесите в рамките на многополярността. От тази гледна точка разрешаването на конфликта в Украйна е само върха на айсберга.\nФрансис Корнегей е водеща изследователка на Института за глобален диалог към Университета на Южна Африка и служителка на Център Уилсън във Вашингтон. Статията е публикувана в "Россия в глобальной политике".


NEXEN WG-SPORT 2 245/40 r19 на ХИТ Цена за Лек автомобил\nКод на продукта: 245/40R19 98V XL-NE49\nNEXEN WG-SPORT 2 245/40 r19 цола за Лек автомобил на ХИТ цена от ... Прочети повече...\nлв. 249.03 In stock\nNEXEN WG-SPORT 2 245/40 r19 цола за Лек автомобил на ХИТ цена от 249.03 лв ✅ Последни 10 бр. Поръчай лесно NEXEN WG-SPORT 2 245/40R19 98V XL-NE49 с бърза доставка от 1-2 дни до цяла България с Автоцентър.БГ\nKUMHO WINTERCRAFT WP71 245/40R19 98V XL-KU53\nKUMHO WINTERCRAFT WP71 245/40 r19 цола за Лек автомобил на ХИТ цена от ..\nлв. 281.60 In stock\nCONTINENTAL WinterContact TS 860 S 245/40R19 98V XL FR SSR-CT268\nCONTINENTAL WinterContact TS860S 245/40 r19 цола за Лек автомобил на ХИТ цена от ..\nлв. 554.83 In stock\nGOODYEAR UG PERF G1 245/40R19 98V XL FP-GY216\nGOODYEAR UG PERF G1 245/40 r19 цола за Лек автомобил на ХИТ цена от ..\nлв. 445.62 In stock\nFALKEN Eurowinter HS01 245/40R19 98V XL-07.33\nFALKEN Eurowinter HS01 245/40 r19 цола за Лек автомобил на ХИТ цена от ..


Цитати кариера - Твоя кръстопът на надеждите\nНачало » Цитати » Цитати кариера\n- За да изградите успешна кариера, трябва да се научите да оставате будни през деня. - Опитвам се... - Брайън Лий О'Мали\n... нищо не допринася за кариерата на твореца, като малко смърт и мрачност... - Дан Симънс\nАз добре показвам фокуси. Ако моята кариера се провали, аз винаги бих могла да се преместя в местещ се цирк. - Кара Делевин\nАз съм истинска кариеристка. - Виктория Бекъм\nАз съм писател. Не можех да си позволя да взема 15 месеца почивка от писателската си кариера, за да играя детектив. - Джеймс Елрой\nАко вие не може да обясните нещо важно за 30 секунди, предизвиквайки при това интерес, то вас ви очаква дълга и скучна кариера. - Гай Кавазаки\nАко започнете нова кариера на 40, имате още 35 години. - Гейл Хъниман\nАко иска да бъде велик лидер, ще трябва да "сключи мир", като гледа какво казва и наблюдава как действа - до края на кариерата си. - Маршал Голдсмит\nАко не можете да промените много аспекти на работата си, трябва да промените мисленето си - да се научите да преставате да мислите за работата си като за скучна или тъпа; гледане на чашата като наполовина пълна, а не наполовина празна; намиране на положителните страни във вашата ежедневна работа и кариера. - Найджъл Къмбърланд\nАко хората не казват, че ти си гей, то значи, твоята кариера не ти се отдава. - Даниъл Радклиф\nАко човек имаше петдесет живота или поне скромни котешки девет от тях, той можеше да похарчи един за кариера А, друг за кариера Б, след това за В и Г или Д и E или дори отново за А, преминавайки отново , но по-добре. - Джон Барт\nАктьорите са несигурна порода. Трудно е, че кариерата ви зависи от мнението на другите хора за това, което правите. - Алиса Милано\nАнимацията е особено занятие, което добре подхожда на тези, които не умеят нито да рисуват, нито да пишат. Но за сметка на това им позволява да залепят тези два полу-таланта заедно и даже да направят кариера. - Мат Грьонинг\nБез да обръщам внимание на това, че моята кариера знае ред необичайни издигания, аз до сега се чувствам нерешителен и смутен, когато ми предлагат нещо ново. - Винт Сърф\nБез смелост един изключителен командир е немислим... Смятаме, че това е първото условие за пълководската кариера. - Карл фон Клаузевиц\nБих убила за такива крака, като на Камерън Диас. Моята кариера и краката на Камерън - ето пример за идеално съчетание. - Хелън Мирън\nВ бизнеса вашите положителни мисли и изборът на начин на живот водят до вашия личен успех и успех в кариерата ви. - Джефри Гитомър\nВ днешно време хората най-вече нахлуват в кариерната стълба, а не по стълбата на любовните взаимоотношения. - Том Робинс\nВ живота си и в кариерата си, независимо дали сме наясно с това или не, ние постоянно се движим по пътя, като решаваме между нашите обмислени стратегии и неочакваните алтернативи, които се появяват. - Клейтън Кристенсен\nВ затворения свят на академичната научна кариера рядко се действа бързо. Напротив, всичко тук става мъчително бавно. - Артър Хейли\nВ началото на кариерата ми хората искаха да чуят музика за протест, за опитите да се променят нещата. - Айс Кюб\nВ началото на своята кариера аз въобще не знаех, какво е това микрофон. - София Ротару\nВ по-голямата част от живота си сме свикнали да се стремим към овладяване и контрол и господство - над природата, над нашия живот, над работата си, над кариерата си, над стоките, които купуваме. - Майкъл Сандел\nВеднага щом спрях да се опитвам да използвам литературните си умения, за да продължа кариерата си или да подобря репутацията си, установих, че се отварям към текста, мога да се загубя заради красотата на думите и мъдростта на писателя. Това беше един вид екстаз, екстаз, който не беше екзотично, трансформирано състояние на съзнанието, а в буквалния смисъл на думата излизане извън себе си. - Карън Армстронг\nВземете своето любимо хоби и на него построете кариера. - Бодо Шефер\nВзех кариерни решения, които идваха от частта от мен, която искаше да избегне прожекторите. - Ед Харис\nВие продавате себе си. Нищо не ви кара да започнете кариера в този корпоративен терариум. - Джон Гришам\nВсеки е различен и затова не искам да повтарям кариерата на някой друг. Искам да направя моя. - Диего Луна\nВсеки път, когато отделях друг кръвоносен съд, бях шокиран от страх. Всеки хирург обаче в началото на кариерата си се научава да възприема интензивното вълнение като естествена част от ежедневната работа и да продължи операцията, без да й обръща внимание. - Хенри Марш\nВсеки човек мечтае за политическа кариера. - Ъруин Шоу\nВсички играчи им е трудно да се смирят с краят на кариерата си. Ние винаги се борим с времето, но в един прекрасен ден всеки от нас умира - и в живота, и в спорта. - Бишенте Лизаразу\nВсички като че ли се справяха добре, освен мен и моята кариера. А акцентът ми не ми помагаше. - Деси Арнас\nВсички резултати, които в момента изпитвате в живота си, са абсолютно идеални за вас. Това включва вашата кариера, лични отношения и финансово състояние. - Джак Канфийлд\nВсяка книга е цитат; всяка къща е цитат от всички гори, мини и кариери; и всеки човек е цитат от всичките си предци. - Ралф Уолдо Емерсън\nВсяка успешна кариера започва с провал или нещо подобно. - Клинт Истууд\nСвързани с Цитати кариера области: Труд | Почивка | Мързел | Работа | Отдих\nЦитати приблизителност Цитати унижение Цитати мода Цитати имитация Цитати борба


Футболни Прогнози ДНЕС » Хартберг – Ватенс, прогноза (13/04/2018)\nХартберг – Ватенс, прогноза (13/04/2018)\nПрогноза с дата 12-04-2018 от TopZalozi.com\nАвстрия - Първа лига (пт, 19:30)\nBet365 дава: 2.05 + БОНУСИ!\nПро Типстър: Денка Тодорова\nТози мач е между отбори, които се намират в добра форма. Но целите пред тях са различни.\nХартберг e в отлична форма!\nДомакините са в серия от 4 поредни победи, последните 3 от които на нула. По този начин Хартберг се изкачи вече на второто място, което ще се опита да задържи до края на сезона. С 9 точки преднина е отборът на Вакер Инсбрук. А първите два тима се класират директно в Бундеслигата.\nХартберг досега не бе много убедителен на свой терен. Но домакините навлязоха в отлична форма в заключителния етап от сезона.\nРанно изплащане – супер промоция от bet365!\nВатенс не е от силните гости!\nГостите от Ватенс са седми засега. Те са на 9 точки от последния Флоридсдорфер, който не успяха да победят при последната си визита. Все пак, те са само с една загуба от последните си 6 мача, от друг претендент за промоция – Рийд.\nНавън обаче имат само две победи от 13 опита и общо 10 точки. Като са се разписали 10 пъти. Това прави по-малко от гол на мач.\nПрогноза за Хартберг – Ватенс!\nВ преките двубои превъзходството на синьо-червените е голямо – 3 победи в шампионата и едно равенство за купата. Така че ако те продължат да бележат със същата лекота и отбраната е стабилна, победата на домакините ще бъде постигната без проблем.\nПарма – Читадела, прогноза (13/04/2018)\nОчаквам поне едно попадение още през първото полувреме. Сърбинът Душан Тадич, играл за Саутхямптън и хърватинът Роко Мислов са голмайстори на Хартберг, от които се очакват голове и сега.\nМатериалът Хартберг – Ватенс, прогноза (13/04/2018) е публикуван за пръв път на Топ Залози.\nВиж цялата прогноза на: https://topzalozi.com/2018/04/хартберг-ватенс-прогноза/\nComments Off on Хартберг – Ватенс, прогноза (13/04/2018)\n« Парма – Читадела, прогноза (13/04/2018) Футбол. Лига Европы. Ред Булл Зальцбург – Лацио »\nЗлатните 7 футболни прогнози за днес 30.10.2020\nСелта де Виго – Реал Сосиедад\nНаполи – Сасуоло\nСпарта Ротердам – Хееренвеен\nЕмен – Фейенорд